Here is a page extracted from Wikipedia that may contain CSS, HTML, and a lot of unformatted text.

Title: Skėrgaila
Content: Skėrgaila (g. ~1353 m., mėrė 1397 m. sausė 11 d.) - Lietovuos dėdlīsės konėgākštis. Ons bova Lietovuos dėdlė̄je konėgākšte Algėrda ė anuo ontruoses žmuonas Jolėjuonas sūnus. 1383 aba 1384 m. apsėkrėkštėjės vagol katalėkū tradėcėjės gava Kazėmiera varda. Kūmat ons valdė Kijeva (1395-1397 m.) bova ožsėvadė̄nės savė stačetėke Ėvana vardo. Ons bova dėdlē prėklaus karaktuore ė anam liōb patėkt ėšgert.

1379 m. Skėrgaila sava bruole Juogailas palėipėmo apvažėniejė Euruopas valsībės, ėnfuormava anū valdės, ka Juogaila ė kėtė Algėrdātē nuor atsėverstė i katalėkū viera. 1382 m. pagelbiejė Juogailā atimtė nū Kēstote valdė (šmuots ėstuorėkū mėslėjė, ka Kēstotis 1382 m. bova nožodīts, Skėgailas vagol palėipėma). Skėrgaila ož ton gava Trakū ė Puoluocka konėgākštėjės (Trakos valdė 1382-1392, Puolocka - 1386-1393 m.), vuo 1386 m. (ofėcelē – 1387 m. balondė) īgava Lietovuos konėgākšte vėitėninka tėtola Lietovuo. 

1385 m. vaduovava derėjiemousė so lėnkū dėdėkās diel Juogailas ė Jadvīgas veseles ė Juogailas vainėkavėma Lėnkėjės karaliom.

Lietovuos dėdlė̄jė konėgākštē